b'\n_START_ARTICLE_\nJohn Henry Russell mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nMaja 1888 ga je predsednik ZDA Grover Cleveland dolo\xc4\x8dil za Pomorsko akademijo. Kon\xc4\x8dal jo je junija 1892 in po dvoletnem slu\xc5\xbeenju na morju, je bil 1. julija 1894 preme\xc5\xa1\xc4\x8den v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik._NEWLINE_Sprva je bil razporejen v School of Application for Officers v marinski voja\xc5\xa1nici Washington, D.C., ki jo je kon\xc4\x8dal 1895. Naslednje leto je ostal na \xc5\xa1oli, kjer je vodil te\xc4\x8daj za pod\xc4\x8dastnike._NEWLINE_1896 je bil preme\xc5\xa1\xc4\x8den na krov USS Massachusetts, kjer je slu\xc5\xbeil do \xc5\xa1pansko-ameri\xc5\xa1ke vojne. Nato je bil preme\xc5\xa1\xc4\x8den na Guam in nato v School of Application, kjer je postal poveljnik (Washington, D.C.). Nato je od septembra 1902 do marca 1904 bil poveljnik marinskega odreda na USS Oregon. Preme\xc5\xa1\xc4\x8den je bil v Annapolis (Maryland), kjer je postal poveljnik \xc5\xa1ole za mlaj\xc5\xa1e \xc4\x8dastnike. 1906 je bil preme\xc5\xa1\xc4\x8den v marinsko voja\xc5\xa1nico, pomorska postojanka, Honolulu (Havaji). Nato je bil poslan v Camp Elliot (Panama), kjer je poveljeval marinskemu kontingentu._NEWLINE_Septembra 1908 je bil preme\xc5\xa1\xc4\x8den na Naval War College (Newport, Rhode Island), kjer je bil profesor do 1910._NEWLINE_Od 14. novembra 1910 do 30. aprila 1913 je bil poveljnik marinskega odreda na Kitajskem, kjer so nadzorovali prehod iz imperija v republiko._NEWLINE_Nato se je vrnil v ZDA, kjer je bil name\xc5\xa1\xc4\x8den v Pisarni za pomorsko obve\xc5\xa1\xc4\x8devalno dejavnost, Oddelek za mornarico ZDA, kjer je slu\xc5\xbeil do 1917; v tem \xc4\x8dasu je bil med 30. aprilom in 5. decembra 1914 poveljnik 2. bataljona 3. marinskega polka v Vera Cruzu (Mehika) in podrejen Kopenski vojski ZDA._NEWLINE_V za\xc4\x8detku marca 1917 je postal poveljnik 3. marinskega polka, ki je bil name\xc5\xa1\xc4\x8den v Santo Domingo City (Dominikanska republika); kmalu je prevzel poveljstvo 4. marinskega polka v Santiago de los Caballeros. Tu je ostal do oktobra 1917, ko je bil preme\xc5\xa1\xc4\x8den na Haiti, kjer je prevzel poveljstvo marinske brigade. Tu je ostal do 7. decembra 1918._NEWLINE_Russel je od vstopa ZDA v prvo svetovno vojno nenehno prosil za premestitev na evropsko boji\xc5\xa1\xc4\x8de; njegovi pro\xc5\xa1nji je bilo kon\xc4\x8dno ugodeno, a je bilo prej razgla\xc5\xa1eno premirje._NEWLINE_Preme\xc5\xa1\xc4\x8den je bil v Washington, kjer je postal na\xc4\x8delnik Na\xc4\x8drtovalne sekcije pri HQMC; tu je ostal do septembra 1919, ko je bil spet poslan na Haiti, kjer je prevzel poveljstvo 1. marinske brigade. Februarja 1922 je bil imenovan za ameri\xc5\xa1kega visokega komisarja v Haitiju (s polo\xc5\xbeajem izrednega veleposlanika); ta polo\xc5\xbeaj je zasedel do novembra 1930._NEWLINE_Ko se je vrnil v ZDA, je prevzel poveljstvo MCB San Diego (Kalifornija); decembra 1931 je prevzel poveljstvo marinske voja\xc5\xa1nice Quantico (Virginija). Februarja 1933 je postal pomo\xc4\x8dnik komandanta; to je opravljal do 1. marca 1934, ko je postal komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike; ta polo\xc5\xbeaj je zasedal do upokojitve 1. decembra 1936._NEWLINE_V \xc4\x8dasu njegovega mandata je odpravil star sistem napredovanja z novim, ki je temeljil na selekciji, umaknil je 1. marinsko brigado s Haitija, pove\xc4\x8dal je pomembnost Fleet Marine Force, izbolj\xc5\xa1al rezervno korpusa in pove\xc4\x8dal \xc5\xa1tevilo ladij, kjer so bili name\xc5\xa1\xc4\x8deni marinci._NEWLINE_Po upokojitvi je deloval kot voja\xc5\xa1ki poro\xc4\x8devalec. Umrl je 6. marca 1947 v Coronadu (Kalifornija). Pokopan je na pokopail\xc5\xa1\xc4\x8du Arlington.'